[BO Lit La NO rd ati Dă 9 


Acasă > News > Mama elevului abuzat la şcoală, mărturii cutremurătoare: „Copilul plângea noaptea şi îşi... 


Autor: Andrei Coman 2024-03-05 11:16 


Mama elevului abuzat la școală, mărturii cutremurătoare: „Copilul plângea 
noaptea și își smulgea părul” 


UL (a 
(sursa foto: Facebook/Ministerul Educaţiei - România) 


Apar noi detalii cutremurătoare în cazul ajuns să fie cunoscut public, în urma 
unor dezvăluiri de presă. Situaţie care a a făcut ca mai mulţi părinţi să iasă în 
stradă, luni, pentru a protesta faţă de ceea ce se acuză a fi nepăsarea conducerii 
școlii unde s-ar fi produs faptele șocante. 


Mama elevului abuzat la Școala „Nicolae Titulescu” din București a povestit prin ce a 
trecut fiul ei. 


Scandalul de la Școala „Nicolae Titulescu” a luat amploare. Totul a început după ce un 
post TV a prezentat mărturia unei mame care a reclamat faptul că fiul ei ar fi fost violat 
de două ori în această unitate de învățământ. 


Citiţi și: Comentariu halucinant al directoarei școlii în care un elev a fost abuzat. „Era 


ALA 


vacanță 


Luni, zeci de părinți au protestat față de ceea ce se consideră a fi nepăsarea conducerii 
școlii față de această situaţie cumplită reclamată. Între timp, o echipă de la Inspectoratul 
Școlar a venit în control, la școală. Acolo a ajuns și un secretar de stat de la Ministerul 
Educaţiei. 


Jurnaliștii Antena 3 au stat de vorbă cu mama copilului despre care s-a aflat că ar fi fost 
abuzat la acea școală. Femeia a și înregistrat audio întâlnirea cu reprezentanții școlii, 
după ceea ce s-a aflat a fi fost prima agresiune. 


Întrebată cine minte - cei de la școală care spun că au informat încă din vara lui 2022 sau 
inspectoratul - mama copilului a răspuns: „Cei de la școală mint! Aveţi înregistrarea în 
care, la începutul înregistrării, apare cum doamna director spune ce investigații să facă 
dumneaei”. 


își 


, 


Mărturia tulburătoare a mamei: „Copilul plângea noaptea și 
smulgea părul” 


Mama copilului a fost întrebată, totodată, când a reușit să-și mute copilul de la școală. 


Între timp, s-a mai aflat că elevul urmează un tratament. „Păi ianuarie anul acesta. (...). 
Cum să mă exprim... părinții să vadă cum se comportă copilul și atunci să-și pună un 
semn de întrebare dacă văd copilul apatic, dacă văd copilul altfel. Copilul este acuma la 
consilier pentru terapie. Da. Am acte doveditoare în care dna. Director n-a vrut să-i 
semneze doamnei psiholog hârtie în care să mă duc să fac gratis. Da, facem și cu plată și 
gratis la DGASPC. Păi la DGASPC suntem la a treia ședință și la cu plată facem de câţiva 
ani buni, că l-a preluat tot doamna care făcea, dar dumneaei e informată și doctorul din 
spital că el are niște probleme de sănătate și doctora din spital, toată lumea știe de ce i s- 
a întâmplat. Eu i-am informat ca să știe ce s-a întâmplat fiecare. Doctorul mi-a dat un 
raport despre cum s-a comportat el în cabinet. Am fost și la neuropsihiatru, are 
tratament”, a povestit femeia, citată de antena3.ro. 


Mama elevului face mărturii tulburătoare despre cum ajunsese să fie starea copilului. 
„Scrie data pe hârtie, 6 februarie, am avut la dumneaei, fiindcă copilul plângea noaptea și 
își smulgea părul, începuse să dea cu pumnii în pereţi, să plângă din orice”, a dezvăluit 
mama acestuia. 


Reacţia Ministerului Educaţiei 


După ce cazul de la școala din sectorul 1 al Capitalei a ajuns public, reprezentanții 
Ministerului Educaţiei au reacţionat, luni, într-un scurt comunicat. 


„Urmare a informaţiilor apărute în spaţiul public privind suspiciunea producerii unor fapte 
reprobabile în incinta unei unităţi de învățământ din Municipiul București, un reprezentant 
al Ministerului Educaţiei s-a deplasat în cursul dimineţii de astăzi, 4 martie, în școala în 
cauză, împreună cu reprezentanţi ai Inspectoratului Școlar al Municipiului București. 


Cazul este preluat de către Parchetul de pe lângă Tribunalul București. În același timp, în 
limitele sale de atribuții, o echipă a Inspectoratului Școlar al Municipiului București verifică 
atât modul în care conducerea unităţii de învățământ a gestionat acest caz, cât și 


măsurile dispuse de aceasta, conform competenţelor ce îi revin, în vederea soluționării 
aspectelor semnalate”, se transmite în comunicat. 


Ministrul Deca a anunţat că a cerut Inspectoratului Școlar al Municipiului București să 
transmită Ministerului Educaţiei concluziile cercetării. 


„Violenţa, agresiunile și comportamentele abuzive sunt incompatibile cu un mediu școlar 
sănătos și sigur. Am solicitat Inspectoratului Școlar al Municipiului București să transmită 
Ministerului Educaţiei concluziile cercetării. În aceeași măsură, reiterez obligaţia școlilor 
de a întreprinde demersurile prevăzute în Procedura privind gestionarea cazurilor de 
violenţă, care stabilește foarte clar pașii de urmat în cazul agresiunilor de orice tip, 
indiferent dacă sunt semnalate de elevi, cadre didactice sau părinți”, a declarat Ligia 
Deca, ministrul Educaţiei, citată în același comunicat. 


Andrei Coman 


See Full Bio; 


